СПОРАЗУМЕНИЕ

между Европейския съюз и Исландия относно закрилата на географските означения на селскостопански продукти и храни

ЕВРОПЕЙСКИЯТ СЪЮЗ,

от една страна, и

ИСЛАНДИЯ,

от друга страна,

наричани по-долу „страните“,

КАТО ИМАТ ПРЕДВИД, че страните постигнаха съгласие да насърчават в отношенията помежду си хармоничното развитие на географските означения по смисъла на член 22, параграф 1 от Споразумението за свързаните с търговията аспекти на правата върху интелектуалната собственост (наричано по-долу „Споразумението ТРИПС“), както и търговията със селскостопански продукти и храни с произход от териториите на страните,

КАТО ИМАТ ПРЕДВИД, че в Споразумението за Европейското икономическо пространство (наричано по-долу „Споразумението за ЕИП“) се предвижда взаимното признаване и закрила на географските означения на вина, ароматизирани лозаро-винарски продукти и спиртни напитки,

СЕ СПОРАЗУМЯХА ЗА СЛЕДНОТО:

Член 1

Приложно поле

1. Настоящото споразумение се прилага по отношение на признаването и закрилата на географските означения на селскостопански продукти и храни, различни от вина, ароматизирани лозаро-винарски продукти и спиртни напитки, с произход от териториите на страните.

2. Географските означения на една от страните получават закрила от другата страна по настоящото споразумение само ако попадат в приложното поле на законодателството, посочено в член 2.

Член 2

Установени географски означения

1. След като проучи законодателството на Исландия, посочено в част А от приложение I, Европейският съюз стига до заключението, че посоченото законодателство отговаря на елементите, определени в част Б от приложение I.

2. След като проучи законодателството на Европейския съюз, посочено в част А от приложение I, Исландия стига до заключението, че посоченото законодателство отговаря на елементите, определени в част Б от приложение I.

3. След като приключи процедура за възражения в съответствие с част В от приложение I и след като проучи включените в приложение II географски означения на селскостопански продукти и храни от Европейския съюз, регистрирани от Европейския съюз съгласно посоченото в параграф 2 законодателство, Исландия предоставя закрила на тези географски означения в съответствие с равнището на закрила, установено в настоящото споразумение.

4. След като приключи процедура за възражения в съответствие с част В от приложение I и след като проучи включените в приложение II географски означения на селскостопански продукти и храни от Исландия, регистрирани от Исландия съгласно посоченото в параграф 1 законодателство, Европейският съюз предоставя закрила на тези географски означения в съответствие с равнището на закрила, установено в настоящото споразумение.

Член 3

Добавяне на нови географски означения

1. Страните се споразумяват за възможността да добавят нови подлежащи на закрила географски означения в приложение II в съответствие с член 10, параграф 3, след като е приключила процедурата за възражения в съответствие с част В от приложение I и след като са проучили по удовлетворителен и за двете страни начин географските означения, посочени в член 2, параграфи 3 и 4.

2. Нито една от страните не е длъжна да закриля като географско означение наименование, което съвпада с името на сорт растения или порода животни или е подобно на него и поради това има вероятност да заблуди потребителите по отношение на истинския произход на продукта.

Член 4

Обхват на закрилата на географските означения

1. Географските означения, изброени в приложение II, включително добавените съгласно член 3, се ползват със закрила срещу:

2. Защитените географски означения не могат да се превърнат в родови наименования на териториите на страните.

3. Когато географски означения са напълно или частично омонимни, закрила се предоставя на всяко едно от тях, при условие че е използвано добросъвестно и при надлежно зачитане на местните и традиционните употреби и действителния риск от объркване. Страните съвместно определят практическите условия за използване, при които омонимните географски означения ще бъдат разграничавани помежду си, като се отчита необходимостта да се гарантира справедливо третиране на съответните производители и да не се въвеждат в заблуждение потребителите. Омонимно наименование, което въвежда в заблуждение потребителя, че продуктите произхождат от друга територия, не се регистрира, дори ако наименованието е точно по отношение на действителната територия, район или място на произход на съответния продукт.

4. Когато, при преговори с трета държава, една от страните предложи да предостави закрила на географско означение на тази трета държава и когато това наименование има като омоним географско означение на другата страна, последната се уведомява за това и ѝ се предоставя възможност да изрази мнението си, преди да бъде предоставена закрила на наименованието.

5. Нищо в настоящото споразумение не задължава някоя от страните да предоставя закрила на географско означение на другата страна, което не е защитено или е престанало да бъде защитено в своята държава на произход. Страните се уведомяват взаимно, ако дадено географско означение престане да бъде защитено в своята държава на произход. Тези уведомления се извършват в съответствие с член 10, параграф 3.

6. Нищо в настоящото споразумение не засяга правото на което и да е лице да използва в търговската си дейност своето име или името на предшественика си в съответната стопанска дейност, освен когато това име се използва по начин, който заблуждава потребителите.

Член 5

Право на използване на географските означения

1. Наименование, защитено съгласно настоящото споразумение, може да се използва от всеки оператор, предлагащ на пазара селскостопански продукти и храни, които отговарят на съответната спецификация.

2. Когато дадено географско означение е защитено съгласно настоящото споразумение, използването на защитеното наименование не е обвързано с регистрация на ползвателите, нито с допълнителни разходи.

Член 6

Връзка с търговските марки

1. Страните отказват да регистрират или заличават регистрацията — служебно или по искане на заинтересована страна в съответствие със законодателството на всяка от страните — на търговска марка, по отношение на която е налице някоя от посочените в член 4, параграф 1 ситуации във връзка със защитено географско означение за сходни продукти, при условие че заявлението за регистрация на търговската марка е подадено след датата на заявлението за регистрация на географското означение на съответната територия.

2. За посочените в член 2 географски означения датата на заявлението за регистрация е датата на влизането в сила на настоящото споразумение.

3. За посочените в член 3 географски означения датата на заявлението за регистрация е датата на предаването на другата страна на искане за закрила на географското означение.

4. Страните не са длъжни да предоставят закрила на географско означение по член 3, когато с оглед на ползваща се с известност или общоизвестна търговска марка има вероятност закрилата да заблуди потребителите по отношение на действителната идентичност на продукта.

5. Без да се засяга параграф 4, страните предоставят закрила на географски означения и тогава, когато съществува по-ранна търговска марка. По-ранна търговска марка означава търговска марка, чието използване съответства на една от посочените в член 4, параграф 1 ситуации, за която има подадено заявление, която е регистрирана или се е наложила в резултат на употреба, ако такава възможност е предвидена в съответното законодателство, добросъвестно на територията на една от страните преди датата на подаване на заявлението за закрила на географското означение от другата страна по силата на настоящото споразумение. Такава търговска марка може да продължи да бъде използвана и подновявана независимо от закрилата на географското означение, при условие че в законодателствата на страните относно търговските марки не съществуват основания за отмяна или заличаване на регистрацията на тази търговска марка.

Член 7

Прилагане

Органите на страните осигуряват по подходящ начин прилагането на закрилата, предвидена в членове 4—6, с цел да предотвратят и при необходимост да спрат всяко неправомерно използване на защитените географски означения. Те осигуряват прилагането на тази закрила и по искане на заинтересовано лице.

Член 8

Общи правила

1. Вносът, износът и търговията с продуктите, посочени в членове 2 и 3, се извършват в съответствие със законовите и подзаконовите актове, прилагани на територията на страната, в която продуктите се пускат на пазара.

2. Всички въпроси във връзка с продуктовите спецификации на регистрирани географски означения се разглеждат от съвместния комитет, създаден по силата на член 10.

3. Регистрацията на географските означения, защитени съгласно настоящото споразумение, може да се заличава само от тази страна, от която произхожда продуктът.

4. Продуктова спецификация по смисъла на настоящото споразумение е спецификацията, одобрена от органите на страната, от чиято територия произхожда продуктът, включително евентуалните изменения, които също са одобрени.

Член 9

Сътрудничество и прозрачност

1. Страните поддържат връзка помежду си, пряко или с посредничеството на съвместния комитет, създаден съгласно член 10, по всички въпроси, свързани с прилагането и действието на настоящото споразумение. По-специално едната от страните може да поиска от другата страна информация относно продуктовите спецификации и тяхното изменение, както и относно звената за контакт във връзка с разпоредбите относно контрола.

2. Всяка от страните може да обяви публично продуктовите спецификации или техни обобщения, както и звената за контакт във връзка с разпоредбите относно контрола, съответстващи на защитените съгласно настоящото споразумение географски означения на другата страна.

Член 10

Съвместен комитет

1. Двете страни се споразумяват да създадат съвместен комитет, съставен от представители на Европейския съюз и Исландия, с цел да се наблюдава промените, свързани с настоящото споразумение, и да се засилят сътрудничеството и диалогът относно географските означения.

2. Съвместният комитет взема решения с консенсус. Той приема свой процедурен правилник. Съвместният комитет заседава по искане на която и да е от страните, последователно в Европейския съюз и в Исландия, като времето, мястото и начинът (включително чрез видеоконферентна връзка) се определят съвместно от страните, но не по-късно от 90 дни след отправяне на искането.

3. Съвместният комитет следи също за правилното действие на настоящото споразумение и може да разглежда всички въпроси, свързани с неговото прилагане и действие. Той отговаря по-специално за:

Член 11

Влизане в сила

1. Настоящото споразумение се ратифицира или одобрява от страните в съответствие с вътрешните им процедури.

2. При спазване на параграф 3 настоящото споразумение влиза в сила на първия ден от първия месец, следващ датата, на която страните са се нотифицирали взаимно за приключването на процедурите, посочени в параграф 1.

3. Ако тази дата е преди датата на влизане в сила на Споразумението под формата на размяна на писма между Европейския съюз и Исландия относно допълнителни търговски преференции за селскостопански продукти, постигнато на основание член 19 от Споразумението за ЕИП, съставено в Брюксел на двадесет и трети март през две хиляди и седемнадесета година, настоящото споразумение влиза в сила на същата дата, на която влезе в сила и посоченото споразумение.

Съставено в Брюксел на двадесет и трети март през две хиляди и седемнадесета година.

Hecho en Bruselas, el veintitrés de marzo de dos mil diecisiete.

V Bruselu dne dvacátého třetího března dva tisíce sedmnáct.

Udfærdiget i Bruxelles den treogtyvende marts to tusind og sytten.

Geschehen zu Brüssel am dreiundzwanzigsten März zweitausendsiebzehn.

Kahe tuhande seitsmeteistkümnenda aasta märtsikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Μαρτίου δύο χιλιάδες δεκαεπτά.

Done at Brussels on the twenty third day of March in the year two thousand and seventeen.

Fait à Bruxelles, le vingt trois mars deux mille dix-sept.

Sastavljeno u Bruxellesu dvadeset trećeg ožujka godine dvije tisuće sedamnaeste.

Fatto a Bruxelles, addì ventitré marzo duemiladiciassette.

Briselē, divi tūkstoši septiņpadsmitā gada divdesmit trešajā martā.

Priimta du tūkstančiai septynioliktų metų kovo dvidešimt trečią dieną Briuselyje.

Kelt Brüsszelben, a kétezer-tizenhetedik év március havának huszonharmadik napján.

Magħmul fi Brussell, fit-tlieta u għoxrin jum ta’ Marzu fis-sena elfejn u sbatax.

Gedaan te Brussel, drieëntwintig maart tweeduizend zeventien.

Sporządzono w Brukseli dnia dwudziestego trzeciego marca roku dwa tysiące siedemnastego.

Feito em Bruxelas, em vinte e três de março de dois mil e dezassete.

Întocmit la Bruxelles la douăzeci și trei martie două mii șaptesprezece.

V Bruseli dvadsiateho tretieho marca dvetisícsedemnásť.

V Bruslju, dne triindvajsetega marca leta dva tisoč sedemnajst.

Tehty Brysselissä kahdentenakymmenentenäkolmantena päivänä maaliskuuta vuonna kaksituhattaseitsemäntoista.

Som skedde i Bryssel den tjugotredje mars år tjugohundrasjutton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen